techiaith/cofnodycynulliad_en-cy huggingface dataset:
English: Well, I think, Nick Ramsay, we share concerns about the prospects and future of this all-important city deal, which I know your local authority is strongly supportive of and was engaged in ensuring that we secured and we got that bid of the 10 local authorities. This, of course, is something as well where we look to the response from the Chancellor as well as the impact post-Brexit, but I think the clear commitment in your contribution today is very important in terms of recognising how the city deal for this region, the region that you're part of, is crucially important to our economy and to the well-being of that region.
Welsh: Wel, credaf, Nick Ramsay, ein bod yn rhannu pryderon am ragolygon a dyfodol cytundeb y ddinas, sy'n hollbwysig, a gwn fod eich awdurdod lleol yn gefnogol iawn ohono ac wedi bod yn rhan o sicrhau ein bod yn ennill ac wedi sicrhau'r cais hwnnw sy'n cynnwys y 10 awdurdod lleol. Mae hyn, wrth gwrs, hefyd yn rhywbeth lle rydym yn disgwyl am ymateb gan y Canghellor yn ogystal â'r effaith ar ôl y penderfyniad i adael yr UE, ond credaf fod yr ymrwymiad clir yn eich cyfraniad heddiw yn bwysig iawn o ran cydnabod pwysigrwydd allweddol cytundeb y ddinas i'r rhanbarth hwn, y rhanbarth yr ydych yn rhan ohono, i'n heconomi ac i les y rhanbarth hwnnw.
English: We move on now to the next item, which is the motions to establish committees for the fifth Assembly and I call on a member of the Business Committee to move the motion - Simon Thomas.
Welsh: Rŷm ni'n symud nawr i'r eitem nesaf, sef y cynigion i sefydlu pwyllgorau ar gyfer y pumed Cynulliad ac rwy'n galw ar aelod o'r Pwyllgor Busnes i wneud y cynnig - Simon Thomas.
English: The proposal is to agree the motions. Does any Member object? No. So, the motions are therefore agreed in accordance with Standing Order 12.36.
Welsh: Y cwestiwn yw: a ddylid derbyn y cynigion? A oes unrhyw Aelod yn gwrthwynebu? Gan nad oes, derbynnir y cynnig yn unol â Rheol Sefydlog 12.36.
English: The next item, therefore, is the motion to change the name of the Interim Constitutional and Legislative Affairs Committee. I call again on Simon Thomas to move the motion.
Welsh: Yr eitem nesaf, felly, yw'r cynnig i newid enw'r Pwyllgor Materion Cyfansoddiadol a Deddfwriaethol Dros Dro. Rwy'n galw eto ar Simon Thomas i wneud y cynnig.
English: The proposal is to agree the motion. Does any Member object? No. So, the motion is therefore agreed in accordance with Standing Order 12.36.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? Os na, felly derbynnir y cynnig yn unol â Rheol Sefydlog 12.36.
English: Item 6 is the motion to amend Standing Order 17 in relation to operation of committees. I call again on Simon Thomas to move the motion.
Welsh: Eitem 6 yw y cynnig i ddiwygio Rheol Sefydlog 17 mewn perthynas â gweithrediad pwyllgorau. Rwy'n galw eto ar Simon Thomas i wneud y cynnig.
English: The proposal, therefore, is to amend Standing Order 17 in relation to operation of committees. Does any Member object? The motion is therefore agreed in accordance with Standing Order 12.36.
Welsh: Y cynnig, felly, yw i ddiwygio Rheol Sefydlog 17. A oes unrhyw Aelod yn gwrthwynebu? Felly, derbynnir y cynnig yn unol â Rheol Sefydlog 12.36.
English: That allows us to move on item 7 on the agenda, which is a statement by the First Minister on the legislative programme. I call on Carwyn Jones.
Welsh: Mae hynny yn caniatáu inni symud ymlaen i eitem 7 ar yr agenda: datganiad gan y Prif Weinidog ar y rhaglen ddeddfwriaethol. Rwy'n galw ar Carwyn Jones.
English: There is no mention in the statement of any legislation that may be required as a result of the Diamond report. Is that because the First Minister believes that anything that emerges from Diamond is likely to happen in the second legislative year, as it were, or does he have some other means of dealing with Diamond? In light of the fact that a decision to exit the European Union has been taken, there are all sorts of pieces of European legislation - I won't name them all, Deputy Presiding Officer, but, simply in the area of environment, there are more than 200 different pieces of legislation that are now part of the way in which we deal with our environment here in Wales. Some of the very important directives on habitats, water and waste are not things that have been imposed on us by Brussels, but things that we have welcomed and have worked with in order to strengthen our environmental law in Wales. So, how do you anticipate that we will be able to deal with that issue as we move towards exiting the European Union? Surely, as an Assembly, we would want to retain some of these things that have been so successful in protecting our environment and protecting biodiversity. The final question emerging from that is: how will we deal with changes to the common agricultural policy and farm payments, which, again, emerge as we leave the European Union? If not in the next year, does the Government feel that we will need to legislate during this Assembly in order to deal with that issue?
Welsh: Nid oes sôn yn y datganiad ynglŷn ag unrhyw ddeddfu bydd ei angen yn sgil adroddiad Diamond. A ydy hynny oherwydd bod y Prif Weinidog yn teimlo bod unrhyw beth sy'n deillio o Diamond yn debygol o ddigwydd yn yr ail flwyddyn ddeddfwriaethol, fel petai, neu a oes gyda fe ryw ffordd arall o ddelio â Diamond? Ac yn sgil y ffaith bod penderfyniad i symud allan o'r Undeb Ewropeaidd, mae yna lwyth o ddeddfau Ewropeaidd - ni wnaf eu henwi nhw i gyd, Ddirprwy Lywydd, ond, ym maes amgylchedd yn unig, mae yna dros 200 o wahanol ddeddfau sydd yn rhan, bellach, o'r ffordd rŷm ni'n ymdrin â'r amgylchedd yng Nghymru, ac nid yw rhai o'r cyfarwyddiadau hynod bwysig ynglŷn â chynefinoedd, gwastraff a dŵr yn rhywbeth sydd wedi cael ei dodi arnom ni gan Frwsel, ond rhywbeth rŷm ni wedi'i groesawu a gweithio gyda fe fel ffordd o gryfhau deddfwriaeth amgylcheddol yma yng Nghymru. Ym mha ffordd ydych chi'n rhagweld y byddwn ni'n gallu ymdopi a delio â hynny wrth i ni symud i adael yr Undeb Ewropeaidd, ond am gadw, does bosib, fel Cynulliad cyfan, rhai o'r pethau yma sydd wedi bod mor llwyddiannus wrth amddiffyn ein hamgylchedd ni ac amddiffyn bioamrywiaeth yn ogystal? Y cwestiwn olaf sy'n deillio yn sgil hynny yw: beth fydd y modd o ddelio â'r newidiadau yn CAP, y taliadau ffermwyr, sy'n deillio eto o adael yr Undeb Ewropeaidd, ac a yw'r Llywodraeth - os nid yn y flwyddyn nesaf - yn teimlo bod angen deddfu yn ystod y Cynulliad hwn i ddelio â'r mater yma?
English: The liaison committee has been established between the Government parties and Plaid Cymru. Your party didn't want to be part of such an arrangement; that's your choice at the end of the day, so there's no point complaining about it. Of course that liaison committee will look at what shape legislation might take, but Members of all parties in this Chamber will have the usual opportunities to scrutinise, potentially, if this is what happens, a draft Bill and, indeed, to scrutinise that Bill as it passes through the Assembly. That, of course, will not change. I wasn't clear about the point she was making with regard to England. The way these things always operate, of course, is that if extra money is allocated by the Treasury to a Government department in Whitehall in a devolved area, then we receive a Barnett consequential. There is no requirement for us, as Members will know, to spend it in the same way. If money is moved around a Government department, we don't receive a Barnett consequential, so we're in the area of hypothesis here. What I do know is that I don't think it's wise to build up our stock of social housing on the one hand while selling it off on the other. I think that's quite clear; that will become clear during the course of the legislation when it's introduced.
Welsh: Mae'r pwyllgor cyswllt wedi ei sefydlu rhwng pleidiau'r Llywodraeth a Phlaid Cymru. Nid oedd eich plaid chi yn dymuno bod yn rhan o drefniant o'r fath; eich dewis chi yw hwnnw yn y pen draw, felly does dim pwynt cwyno am y peth. Wrth gwrs, bydd y pwyllgor cyswllt hwnnw yn edrych ar ffurf bosibl y ddeddfwriaeth, ond bydd Aelodau pob plaid yn y Siambr hon yn cael y cyfleoedd arferol i graffu, o bosibl, os mai dyma beth sy'n digwydd, ar Fil drafft ac, yn wir, i graffu ar y Bil hwnnw wrth iddo fynd ar ei daith drwy'r Cynulliad. Ni fydd hynny, wrth gwrs, yn newid. Doeddwn i ddim yn glir ynghylch y pwynt yr oedd hi'n ei wneud am Loegr. Y ffordd y mae'r pethau hyn bob amser yn gweithio, wrth gwrs, yw os caiff arian ychwanegol ei ddyrannu gan y Trysorlys i adran o'r Llywodraeth yn Whitehall mewn maes sydd wedi'i ddatganoli, rydym yn cael swm canlyniadol Barnett. Nid oes gofyniad i ni, fel y gŵyr yr Aelodau, ei wario yn yr un ffordd. Os caiff arian ei symud o gwmpas un o adrannau'r Llywodraeth, nid ydym yn cael swm canlyniadol Barnett, felly rydym ym maes rhagdybiaeth yma. Yr hyn yr wyf yn ei wybod yw nad wyf yn meddwl ei bod yn ddoeth i ddatblygu ein stoc tai cymdeithasol ar y naill law a'i werthu ar y llall. Rwy'n meddwl bod hynny'n ddigon clir; bydd hynny'n dod i'r amlwg yn ystod hynt y ddeddfwriaeth pan gaiff ei chyflwyno.
English: First of all, the taxes that we will look to introduce will be appropriate for Wales, as we see it. Clearly, they will need robust anti-avoidance measures within the legislation, and Members will be able to see the legislation and what is contained in it when the legislation is introduced. In terms of learning from Scotland, yes, it's clear to me that you need to have the revenue-raising authority in place to ensure that the tax can be raised, or certainly as soon as possible afterwards. The Member has already mentioned the difficulties that Scotland faced in that regard. In terms of communication with stakeholders, what we know - those who need to know about the landfill transaction tax when it's introduced should be notified through their professional associations through their continuous professional development requirements. There is a duty on them anyway to assure themselves that they fully understand the new taxation system. But, of course, we will continue to keep and review the most effective ways of communicating the changes. As far as the public are concerned, they are used to stamp duty, so they are used to the idea of a duty or tax being paid when property transactions take place, but it's obviously important to make sure that the professionals understand how the tax will work and, particularly, how it is to be collected and the rules governing that tax. We'll obviously make sure that everything is in place that can be put in place to ensure that estate agents, for example, and accountants, to give two examples, are aware of the changes.
Welsh: Yn gyntaf oll, bydd y trethi y byddwn yn bwriadu eu cyflwyno yn briodol i Gymru, fel yr ydym yn gweld pethau. Yn amlwg, bydd angen mesurau gwrth-osgoi cadarn o fewn y ddeddfwriaeth, a bydd yr Aelodau'n gallu gweld y ddeddfwriaeth a'r hyn sydd wedi'i gynnwys ynddi pan gaiff y ddeddfwriaeth ei chyflwyno. O ran dysgu gan yr Alban, ydy, mae'n amlwg i mi bod arnoch angen yr awdurdod codi refeniw ar waith i sicrhau y gellir codi'r dreth, neu'n sicr cyn gynted â phosibl ar ôl hynny. Mae'r Aelod eisoes wedi sôn am yr anawsterau a gafodd yr Alban yn hynny o beth. O ran cyfathrebu â rhanddeiliaid, yr hyn a wyddom - dylai'r rhai sydd ag angen gwybod am y dreth trafodiadau tirlenwi pan gaiff ei chyflwyno gael eu hysbysu drwy eu cymdeithasau proffesiynol drwy eu gofynion datblygiad proffesiynol parhaus. Mae'n ddyletswydd arnynt beth bynnag i sicrhau eu hunain eu bod yn deall y system drethi newydd yn llwyr. Ond, wrth gwrs, byddwn yn parhau i gadw ac adolygu'r ffyrdd mwyaf effeithiol o gyfathrebu'r newidiadau. Cyn belled ag y mae'r cyhoedd dan sylw, maent wedi arfer â threth stamp, felly maent wedi arfer â'r syniad o dalu treth neu doll wrth i drafodiadau eiddo ddigwydd, ond mae'n amlwg yn bwysig gwneud yn siŵr bod y gweithwyr proffesiynol yn deall sut y bydd y dreth yn gweithio ac, yn arbennig, sut y caiff ei chasglu a'r rheolau sy'n berthnasol i'r dreth honno. Yn amlwg, byddwn yn gwneud yn siŵr bod popeth ar waith y gellir ei roi ar waith i sicrhau bod gwerthwyr tai, er enghraifft, a chyfrifwyr, i roi dwy enghraifft, yn ymwybodol o'r newidiadau.
English: Thank you, Deputy Presiding Officer. Thanks for your statement, First Minister, and I welcome the measures that you've announced today. I particularly welcome your prompt move to repeal aspects of the trade union legislation, which, rather than any attempt to satisfy the trade unions, is our attempt, across this Assembly, to give effect to our belief that we should be protecting the rights of public sector workers in Wales. I also wanted to give a particular welcome to your confirmation that you'll be bringing forward an additional learning needs Bill. I know, from my own casework, how vital it is that we get the legislative framework on that right. I do believe that the Welsh Government has a unique opportunity here, given the unprecedented cross-party support that there is for this legislation, to actually make a difference to children and young people's lives. The children and young people's committee scrutinised the draft Bill and responded to the legislation, and one of the key concerns we had was that the draft Bill didn't do enough to actually tie in the health service. We all know from our own casework that that is absolutely fundamental - the connection between health and education. I just wanted to ask what assurances you could give that that would be addressed in the forthcoming legislation.
Welsh: Diolch, Ddirprwy Lywydd. Diolch am eich datganiad, Brif Weinidog, ac rwy'n croesawu'r camau yr ydych wedi'u cyhoeddi heddiw. Rwy'n croesawu'n arbennig y ffaith eich bod yn symud yn ddi-oed i ddiddymu agweddau ar y ddeddfwriaeth undebau llafur, sef, yn hytrach nag unrhyw ymgais i fodloni'r undebau llafur, ein hymgais ni, ar draws y Cynulliad hwn, i wireddu ein cred y dylem fod yn amddiffyn hawliau gweithwyr y sector cyhoeddus yng Nghymru. Roeddwn hefyd yn awyddus i roi croeso arbennig i'ch cadarnhad y byddwch yn cyflwyno Bil anghenion dysgu ychwanegol. Rwy'n gwybod, o fy ngwaith achos fy hun, pa mor hanfodol yw ein bod yn cael y fframwaith deddfwriaethol hwnnw'n iawn. Rwy'n credu bod gan Lywodraeth Cymru gyfle unigryw yma, o ystyried y gefnogaeth drawsbleidiol ddigynsail i'r ddeddfwriaeth hon, i wneud gwahaniaeth gwirioneddol i fywydau plant a phobl ifanc. Mae'r pwyllgor plant a phobl ifanc wedi craffu ar y Bil drafft ac wedi ymateb i'r ddeddfwriaeth, ac un o'r prif bryderon a oedd gennym oedd nad oedd y Bil drafft yn gwneud digon mewn gwirionedd i gynnwys y gwasanaeth iechyd. Rydym i gyd yn gwybod o'n gwaith achos ein hunain bod hynny'n gwbl sylfaenol - y cysylltiad rhwng iechyd ac addysg. Hoffwn ofyn pa sicrwydd y gallech chi ei roi y byddai hynny'n cael sylw yn y ddeddfwriaeth sydd ar ddod.
English: It's quite correct, of course, when the Member says that there is a direct link between health and education when it comes to additional learning needs. We know, for example, that with looked-after children, to give an example, merely looking at their education achievement in isolation from everything else is never the way to work, which is why we've taken the holistic approach that we have. But, yes, of course, the legislation will look to be as realistic and as comprehensive as possible. In terms of the trade union Bill, of course, on these benches we have an ideological objection to what that Bill contains, but there is a wider constitutional issue here, and that is that the elements of the trade union Bill that we will look to repeal, we believe, are firmly within our devolved powers - there's a constitutional issue as well. On top of that, we know that the UK Government has been advised by lawyers that's the case as well, because we saw that the legal advice was leaked - not by us, of course, but by others - and the UK Government was told that they had a weak case in arguing that this was not within devolved competence. So, regardless of the important issue here in terms of our view of the Bill itself, there's a constitutional issue, in that we've taken the view that this is a matter for the Assembly to decide and not Parliament.
Welsh: Mae'r Aelod yn hollol gywir, wrth gwrs, wrth ddweud bod cysylltiad uniongyrchol rhwng iechyd ac addysg o ran anghenion dysgu ychwanegol. Rydym yn gwybod, er enghraifft, ynglŷn â phlant sy'n derbyn gofal, i roi enghraifft, nad yw edrych ar eu cyflawniad addysg yn unig ar wahân i bopeth arall byth y ffordd iawn o weithio, a dyna pam yr ydym wedi defnyddio'r ymagwedd gyfannol hon. Ond, bydd, wrth gwrs, bydd y ddeddfwriaeth yn ceisio bod mor realistig ac mor gynhwysfawr â phosibl. O ran y Bil undebau llafur, wrth gwrs, ar y meinciau hyn mae gennym wrthwynebiad ideolegol i gynnwys y Bil hwnnw, ond mae gennym broblem gyfansoddiadol ehangach yma, sef bod elfennau'r Bil undebau llafur y byddwn yn ceisio eu diddymu, yn ein barn ni, yn bendant o fewn ein pwerau datganoledig - mae yma fater cyfansoddiadol hefyd. Yn ogystal, rydym yn gwybod bod Llywodraeth y DU wedi cael cyngor gan gyfreithwyr bod hynny'n wir hefyd, oherwydd gwelsom fod y cyngor cyfreithiol wedi'i ddatgelu heb ganiatâd - nid gennym ni, wrth gwrs, ond gan eraill - ac y dywedwyd wrth Lywodraeth y DU bod eu hachos yn wan o ran dadlau nad oedd hyn o fewn cymhwysedd datganoledig. Felly, ar wahân i fater pwysig ein barn ni am y Bil ei hun, mae gennym broblem gyfansoddiadol, sef ein bod o'r farn mai mater i'r Cynulliad benderfynu arno yw hwn, ac nid y Senedd.
English: Thank you very much, First Minister.
Welsh: Diolch yn fawr, Brif Weinidog.
English: Item 8 and item 9 on the agenda have been withdrawn.
Welsh: Mae eitem 8 ac eitem 9 ar yr agenda wedi'u tynnu'n ôl.
English: One of the reasons that so many of us face the withdrawal from the European Union with such trepidation is that we've had so much war in Europe. It is the centenary of the Somme, where a million people died, and nobody can any longer remember what the benefit was. So, obviously, I support our armed forces keeping us safe and defending our freedom, but we have to do all we can to ensure that we avert war, where possible. As you say in your statement, these are difficult times at the moment and budgets are tight. For many people, the military service becomes like a second family, particularly for people who may not have had the best opportunities in their first family. So, when they are discharged, it can be like a sense of bereavement. I have some concerns for some of the people who get discharged into isolated social housing in my constituency and then, as a result of depression, find it very difficult to go proactively and ask for help. So, I just wondered whether, in your armed forces group, you had discussed the ways in which the different veterans groups co-ordinate and liaise to ensure that nobody falls through the gaps in services, and that all recent veterans are supported and kept in touch with to make sure that they are getting the support that they need on discharge and during the period when they're adapting to civilian life.
Welsh: Un o'r rhesymau pam y mae cynifer ohonom yn wynebu gadael yr Undeb Ewropeaidd ag anesmwythyd o'r fath yw bod cymaint o ryfela wedi bod yn Ewrop. Mae'n ganmlwyddiant y Somme, lle y bu farw miliwn o bobl, ac ni all neb bellach gofio pa fudd oedd i hynny. Felly, yn amlwg, rwyf yn cefnogi ein lluoedd arfog sy'n ein cadw'n ddiogel ac yn amddiffyn ein rhyddid, ond mae'n rhaid inni wneud popeth yn ein gallu i sicrhau ein bod yn osgoi rhyfel, lle y bo hynny'n bosibl. Fel y dywedwch yn eich datganiad, mae hwn yn gyfnod anodd a chyllidebau'n dynn. I lawer o bobl, mae'r gwasanaeth milwrol yn dod yn ail deulu, yn enwedig i bobl nad ydynt efallai wedi cael y cyfleoedd gorau yn eu teulu cyntaf. Felly, pan gânt eu rhyddhau, gall fod yn debyg i brofedigaeth. Mae gennyf rai pryderon am rai o'r bobl sy'n cael eu rhyddhau i dai cymdeithasol ynysig yn fy etholaeth, ac yna, o ganlyniad i iselder, yn ei chael yn anodd iawn mynd ati i ofyn am help. Felly, meddwl oeddwn i tybed, yn eich grŵp lluoedd arfog, a ydych wedi trafod y ffyrdd y mae'r gwahanol grwpiau cyn-filwyr yn cydlynu ac yn cydgysylltu â'i gilydd er mwyn sicrhau nad oes neb yn disgyn drwy'r bylchau yn y gwasanaethau, a bod yr holl gyn-filwyr diweddar yn cael eu cefnogi a'r cysylltiad â hwy'n cael ei gynnal er mwyn sicrhau eu bod yn cael y cymorth sydd ei angen arnynt pan gânt eu rhyddhau ac wrth iddynt addasu i fywyd sifil.
English: But I welcome the Member's contribution. It was really good to see him and many other Members in the north Wales event in Ann Jones's constituency. More interestingly, Ann Jones in a busby was much more entertaining during the day, but I'm sure there are some photographs to support that, too, Presiding Officer.
Welsh: Ond rwyf yn croesawu cyfraniad yr Aelod. Roedd yn dda iawn ei weld ef a nifer o'r Aelodau eraill yn y digwyddiad yn y gogledd, yn etholaeth Ann Jones. Yn fwy diddorol, roedd Ann Jones mewn bysbi yn llawer mwy difyr yn ystod y dydd, ond rwyf yn siŵr bod rhai lluniau i gefnogi hynny, hefyd, Lywydd.
English: Finally, Michelle Brown.
Welsh: Ac yn olaf, Michelle Brown.
English: Thank you, Presiding Officer. I note that the Cabinet Secretary acknowledges the need for information about the needs of current and ex-servicepeople. Will the Cabinet Secretary give an undertaking to lobby the UK Government for the inclusion of questions in the next census to ascertain the needs of current and ex-armed-servicepeople and their children, so that services can be targeted at them more appropriately, as requested by the Royal British Legion?
Welsh: Diolch ichi, Lywydd. Nodaf fod Ysgrifennydd y Cabinet yn cydnabod yr angen am wybodaeth ynghylch anghenion aelodau cyfredol a chyn-aelodau o'r lluoedd arfog. A wnaiff Ysgrifennydd y Cabinet ymrwymo i lobïo Llywodraeth y DU i gynnwys cwestiynau yn y cyfrifiad nesaf i bennu anghenion aelodau cyfredol a chyn-aelodau o'r lluoedd arfog a'u plant, fel y gellir targedu gwasanaethau ar eu cyfer yn fwy priodol, yn unol â chais y Lleng Brydeinig Frenhinol?
English: I thank the Member for her question - a very pointed question. I did mention this earlier on regarding the census programme. I've spoken with the Royal British Legion about this, as well, and also the UK Government. There are some issues specifically about identifying ex-service personnel and their whereabouts and where they live. I would just air caution. I completely agree with the Member - recognising where people are and supporting them is something that I would be very supportive of, but what I don't want to do is put people at risk of unnecessary census data, and that's what we're in discussion with the Royal British Legion about now, about identifying personnel in particular places and where they live, and we've just got to be careful that we get that right for the benefit of the individual.
Welsh: Diolch i'r Aelod am ei chwestiwn - cwestiwn brathog iawn. Soniais am hyn yn gynharach ynglŷn â rhaglen y cyfrifiad. Rwyf wedi siarad â'r Lleng Brydeinig Frenhinol am hyn hefyd, yn ogystal â Llywodraeth y DU. Mae rhai materion penodol ynghylch dod o hyd i gyn-filwyr a'u lleoliad a ble y maent yn byw. Byddwn yn annog pwyll. Cytunaf yn llwyr â'r Aelod - mae gwybod ble y mae pobl a'u cefnogi yn rhywbeth y byddwn yn ei gefnogi'n fawr, ond yr hyn nad wyf am ei wneud yw rhoi pobl mewn perygl o ran data diangen y cyfrifiad, a dyna'r hyn yr ydym yn ei drafod â'r Lleng Brydeinig Frenhinol ar hyn o bryd, ynghylch dod o hyd i bersonél mewn lleoedd penodol a ble y maent yn byw, ac mae'n rhaid inni fod yn ofalus ein bod yn gwneud hynny'n iawn er lles yr unigolyn.
English: We now move on to item 11, which is a statement by the Cabinet Secretary on flood and coastal erosion risk management. That item has been withdrawn.
Welsh: Nawr, rŷm ni'n symud ymlaen i eitem 11, sef datganiad gan yr Ysgrifennydd Cabinet ar reoli perygl llifogydd, ac mae'r eitem yna wedi'i dynnu'n ôl.
English: Item 12 is a statement on road and street works strategy. That has been withdrawn.
Welsh: Eitem 12, felly, yw'r datganiad ar strategaeth ffyrdd a gwaith stryd, ac fe dynnwyd yr eitem yma'n ôl.